Conventio inter monasterium Sancti Benedicti super Ligerim et monasterium Sancti Michaelis de Monte haec est. Monachus Sancti Benedicti quoquo modo ad monasterium Sancti Michaelis, sive missione abbatis et conventus Sancti Benedicti sive alio modo, venerit, tantummodo non admiserit cura domo Sancti Benedicti expelli debeat, sicut unus monachorum Sancti Michaelis ubique in monasterio recipietur et quamdiu voluerit ibidem morabitur. Quod si peccatis commissis exegentibus domum amiserit Sancti Benedicti et ad monasterium Sancti Michaelis confugerit, rescito hoc ex testimoniis abbatis et conventus non habebit de cetero in monasterio illo refugium. Si autem offensa fuerit pro qua non sit cognitum, per abbatem Sancti Benedicti et conventum monachum a monasterio Sancti Benedicti debere excludi in ecclesia Sancti Michaelis moram faciet quousque per abbatem Montis Sancti Michaelis et conventum facta competenti satisfactione in eccelsiae suae gratiam redeat. Abbas autem Sancti Benedicti, cum in ecclesia Montis fuerit, omnia in conventu disponet ut abbas. Audito etiam obitu monachi Sancti Benedicti, statim pulsatis signis, vigilia celebrabitur, et festiva incrementa missa a singulis autem sacerdotibus privata dicetur et triginta panes pro eo in eleemosina dabuntur. Id ipsum de abbate Montis et de monacho et pro monacho Sancti Michaelis, Sancti Benedicti fiet in monasterio.